Narodna skupština
20160205

To naš slogan nikada neće da bude. Sprdate se sa tim – vi radite, ne spavate. Da, radim. Radim mnogo više od vas. Želim i vama da radite bar polovinu tog vremena. Onda biste imali i nekog saveznika i nekog da uđe za vama u ovu salu i iz nje da izađe, ali morate da radite. Morate da radite od ranih jutarnjih sati do kasno uveče. Svidelo vam se ili ne, to je tačno. Ako imate da mi kažete da je to laž, kažite mi – nije istina, nisi radio tu i tu subotu, nisi radio tu i tu nedelju, nisi radio taj i taj dan. U ko zna koje doba sam jutros došao iz Londona da bih imao sastanke i da bih došao ovde. Ja sam jedini ovde od svih vas koliko vas ima, 15 ili 16 u ovom trenutku, koji nije napustio ovu salu. Svi ste izlazili da se šetkate, neko do restorana, neko do poslaničke sobe, neko ovamo, neko onamo.